Taiwo Ogunnimo

Taiwo Ogunnimo ita ce ‘yar Najeriya mai shirya fina-finan Nollywood, jami’ar hulɗa da jama’a (public relations), kuma malamar jami’a.

A shekarar 2022, ta lashe kyautar gajeren fim a bikin Africa Magic Viewers' Choice Awards (AMVCA 2022) da gajeren fim ɗinta mai suna I Am The Prostitute Mama Described, inda ta doke sauran ‘yan takara shida.

Ta yi karatun Turanci a Babcock University, sannan ta yi digiri na biyu (MSc) a fannin Adabi a University of Lagos.

Daga baya ta tafi ƙasar Birtaniya (United Kingdom) inda ta sake yin wani digiri na biyu a Coventry University, kuma ta kammala da sakamako mafi girma (distinction) a fannin Sadarwa, Al’adu da Kafofin Watsa Labarai (Communications, Culture and Media).

 Manazarta 

 Haɗin waje 

Rukuni:Haihuwan 1995
Rukuni:Rayayyun mutane